text: 12-15.000 gæstede Open Air i  Varde
  27 juli 2019 kl. 14.27
  Arrangørerne er tilfredse med opbakningen til årets  Open Air i Varde.
  I aften slutter årets Open Air i Varde, når glade festivalgæster rokker til tonerne fra Gnags.
  Festivalen, som løber af stablen i Arnbjerg Parken, er en af landets ældste festivaler. Det startede som en en-dags festival tilbage i 1978, men har med årene udviklet sig til at strække sig over tre dage og kunne i år tælle 12-15.000 gæster.
  Det er også en glad og tilfreds formand for festivalen, Torben Lehmann, som kan berette om, at alt er gået vel.
  Blandt artisterne på dette års festival kunne gæsterne opleve Mads Langer, Suspekt og Benal, som vandt P3 guld i 2017.
  